[{"text_idx": "#000001", "text": "Mae Aelodau'r Cynulliad wedi cael eu galw 'no\u0302l i'r Senedd ar gyfer dydd Llun yn dilyn cadarnhad bod cwmni dur Tata yn ystyried gwerthu'r holl fusnes ym Mhrydain."}, {"text_idx": "#000002", "text": "Mae'r BBC ar ddeall bod y llywodraeth yn ystyried opsiynau ar gyfer y gwaith dur ym Mhort Talbot, gan gynnwys bod rheolwyr a'r gweithlu yn cael cyfran o'r cwmni."}, {"text_idx": "#000003", "text": "Yn y cyfamser mae llefarydd ar ran rhif 10 Downing Street wedi cadarnhau na fydd y senedd y San Steffan yn cael ei alw'n o\u0302l er gwaetha' galwad gan Jeremy Corbyn, arweinydd Llafur, i hynny ddigwydd."}, {"text_idx": "#000004", "text": "Ond nos Fercher fe ddatgelodd prif weinidog Cymru Carwyn Jones ei fod wedi trafod y mater gyda David Cameron a bod yr alwad wedi bod \"yn adeiladol\"."}, {"text_idx": "#000005", "text": "\"Roedd yn gam ymlaen o'r trafodaethau rhwng y ddwy lywodraeth dros y misoedd diwethaf,\" meddai llefarydd ar ran Mr Jones."}, {"text_idx": "#000006", "text": "\"Pwysleisiwyd pwysigrwydd cydweithio i sicrhau dyfodol cynaliadwy i'r diwydiant dur yng Nghymru mewn cyfnod pryderus i'r gweithlu, eu teuluoedd a'r cymunedau."}, {"text_idx": "#000008", "text": "Mae ffynonellau'n dweud bod yr undebau a phenaethiaid y cwmni wedi meddwl am ffordd i achub swyddi'r gweithlu yn barod."}, {"text_idx": "#000009", "text": "Dywedodd Tata y byddai'n \"ymchwilio i bob opsiwn\" am beth i'w wneud nesaf, ond na allan nhw roi ymrwymiad \"penagored\" i gadw gweithfeydd ar agor."}, {"text_idx": "#000011", "text": "Cafodd y penderfyniad bod y cwmni'n ystyried gwerthu'r holl fusnes ym Mhrydain ei gyhoeddi wedi i'r cwmni gynnal cyfarfod ym Mumbai, India, ddydd Mawrth."}, {"text_idx": "#000014", "text": "\"Yn dilyn cais gan y Prif Weinidog, credaf fod sefyllfa bresennol y diwydiant dur yng Nghymru yn fater o bwysigrwydd cyhoeddus y dylid ei drafod ar fyrder,\" meddai."}, {"text_idx": "#000015", "text": "Mae'r BBC ar ddeall bod trafodaethau wedi cael eu cynnal rhwng y llywodraeth a gweinidogion, sy'n pryderu y gallai Tata gau'r safle o fewn ychydig wythnosau os nad oes modd dod o hyd i brynwr."}, {"text_idx": "#000016", "text": "\"Ro\u0302l y llywodraeth yw camu i'w adwy pan mae dyfodol cwmni hanfodol yn y fantol,\" meddai ffynhonnell wrth y BBC."}, {"text_idx": "#000017", "text": "Mae'r BBC hefyd ar ddeall bod y llywodraeth yn ystyried cynnig sicrwydd benthyciadau i brynwyr posib a chyflwyno rheolau llym i sicrhau bod prosiectau Prydeinig yn cael eu gorfodi i brynu dur o'r DU."}, {"text_idx": "#000018", "text": "Mewn datganiad ar y cyd, dywedodd Llywodraethau Cymru a'r DU eu bod yn \"gweithio'n ddiflino i edrych ar yr holl opsiynau posibl i gadw diwydiant dur Prydeinig cryf wrth galon ein sylfaen gweithgynhyrchu\"."}, {"text_idx": "#000020", "text": "Daw wedi cyhoeddiad Tata y byddan nhw'n torri 1,000 o swyddi - 750 ym Mhort Talbot - ym mis Ionawr."}, {"text_idx": "#000021", "text": "Mae'r cwmni yn cyflogi tua 5,500 o bobl yng Nghymru ac maen nhw wedi haneru eu gweithlu yn y DU dros y flwyddyn ddiwetha'."}, {"text_idx": "#000023", "text": "Mewn datganiad, dywedodd fwrdd Tata ei fod wedi \"nodi bod perfformiad o fewn y DU wedi dirywio dros y 12 mis diwethaf\"."}, {"text_idx": "#000024", "text": "Ychwanegodd bod y galw am ddur wedi lleihau, tra bo amgylchiadau masnach yn y DU ac Ewrop wedi \"gwaethygu\"."}, {"text_idx": "#000026", "text": "Ond mae'r cwmni wedi dweud na allan nhw roi ymrwymiad \"penagored\" i gadw gweithfeydd ar agor yn y DU tra eu bod yn ceisio sicrhau prynwr."}, {"text_idx": "#000027", "text": "Dywedodd y cwmni eu bod eisiau \"gweithredu'n gyflym\" i sicrhau gwerthu eu safleoedd."}, {"text_idx": "#000030", "text": "Mewn datganiad, dywedodd Mr Jones: \"Er ein bod yn anghytuno gyda Llywodraeth y DU ar nifer o faterion ar hyn o bryd, fe fyddwn ni'n gweithio gyda nhw, ac unrhyw un arall, all helpu sicrhau'r diwydiant dur yng Nghymru."}, {"text_idx": "#000031", "text": "\"Mae Cymru wedi wynebu amseroedd anodd o'r blaen, a byddwn ni pob tro yn sefyll yn gadarn gyda'n gweithlu medrus a'n cymunedau.\""}, {"text_idx": "#000034", "text": "Mae ambell blaid, gan gynnwys Plaid Cymru wedi annog y llywodraeth i wneud hyn, a chenedlaetholi'r busnes."}, {"text_idx": "#000035", "text": "Dywedodd arweinydd Plaid Cymru, Leanne Wood: \"Os all Llywodraeth Cymru ddod o hyd i \u00a31 biliwn i wario ar ambell filltir newydd o briffordd yn ne-ddwyrain y wlad, yna does bosib y gall sicrhau dyfodol un o ddiwydiannau pwysicaf Cymru am lai o arian.\""}, {"text_idx": "#000036", "text": "Mae'r Democratiaid Rhyddfrydol wedi dweud mai buddsoddiad yn y cwmni gan y llywodraeth ddylai fod yr opsiwn olaf, ond y dylai fod yn barod i wneud hynny os nad oes modd darganfod prynwr i'r safle."}, {"text_idx": "#000037", "text": "Dywedodd arweinydd y blaid yng Nghymru, Kirsty Williams: \"Mae diwydiant dur Cymru yn rhywbeth sydd angen cael ei ddiogelu yn y tymor hir, ac rydyn ni angen llywodraeth sy'n ddigon dewr i wneud y penderfyniadau mawr.\""}, {"text_idx": "#000040", "text": "\"Nawr mae'n rhaid i ni fod yn barod i gynnig cefnogaeth debyg i sicrhau dyfodol ein diwydiant dur.\""}, {"text_idx": "#000041", "text": "Dywedodd arweinydd UKIP yng Nghymru, Nathan Gill bod penderfyniad y cwmni yn un \"torcalonnus\" i deuluoedd pawb sy'n gysylltiedig a\u0302'r gweithle."}, {"text_idx": "#000042", "text": "\"Mae hi'n drychineb nad yw'r rheiny sydd mewn safle i newid polisi\u0308au i helpu'r diwydiant yn sylweddoli pwysigrwydd y penderfyniad yma gan y cwmni,\" meddai."}, {"text_idx": "#000043", "text": "Prif StraeonEisteddfod: 'Canolfannau cystadlu' i ddisodli'r pafiliwnPublished8 awr yn o\u0302lAchos Bermo: Diffynnydd yn gwadu cicio dynes 71 oedPublished13 awr yn o\u0302lDiogelwch ta\u0302n: Datblygwyr mawr yn arwyddo cytundebPublished11 awr yn o\u0302l"}, {"text_idx": "#000046", "text": "Diogelwch ta\u0302n: Datblygwyr mawr yn arwyddo cytundeb"}, {"text_idx": "#000049", "text": "Carchar yn 'agoriad llygad i anghyfiawnder'"}]